ZeniMax Media

**ZeniMax Media Inc** — ამერიკული მედია კომპანია, რომელიც ქმნის და გამოსცემს თამაშებს მისი შვილობილი კომპანიების მეშვეობით. მის საკუთრებაში შედის შემდეგი კომპანიები: id Software (*Doom*, *Quake* და *Wolfenstein*-ის შემქმნელი),
Bethesda Game Studios (*The Elder Scrolls*, *Fallout 3* და *Fallout 4*-ის შემქმნელი), Arkane Studios (*Arx Fatalis*, *Dark Messiah of Might and Magic*-სა და *Dishonored*-ის შემქმნელი), MachineGames (*Wolfenstein: The New Order*-სა  და *Wolfenstein: The Old Blood*-ის შემქმნელი) და ZeniMax Online Studios. ZeniMax Media Inc.-ის შტაბ-ბინა მდებარეობს როკვილში, მერილენდის შტატში, რომლის ოფისები განლაგებულია ჩრდ. ამერიკას, ევროპას, აზიასა და ავსტრალიაში.

2007 წელს ZeniMax Media დაახლოებით 1.2 მილიარდ ამერიკულ დოლარად იყო შეფასებული. 2021 წლის 9 მარტს Microsoft-მა ZeniMax Media 7.5 მილიარდ აშშ დოლარად შეიძინა.

## ისტორია
ZeniMax Media დაარსებული იქნა 1999 წლის მაისს, Bethesda Softworks-ის დამფუძნებლის კრისტოფერ უივერისა (ენგლ.: Christopher Weaver) და რობერტ ა. ოლტმენის ინგლ.Robert A. Altman) მიერ. კრისტოფერმა ალტმანი დანიშნა აღმასრულებელი დირექტორის თანამდებობაზე. თავდაპირველად, კრისტოფერი 1992-2002 წლებში მსახურობდა კომპანიის ტექნიკური დირექტორის თანამდებობაზე, თუმცა 2002 წლიდან შეეშვა კომპანიის საქმიანობას.

2004 წელს ZeniMax-მა Interplay Entertainment-სგან შეიძინა *Fallout* ფრენჩაიზის საავტორო უფლებები.

2010 წლის 6 ოქტომბერს ZeniMax-მა მიიღო $150 მილიონი კერძო ინვესტიცია Providence Equity Partners-ისგან. Providence-ის მიერ ადრეც იქნა დაფინანსებული ZeniMax $300 მილიონის რაოდენობით. Providence Equity Partners ფლობს  ZeniMax Media-ის 25 %-იან წილს.

2007 წლის 1 აგვისტოს, ZeniMax-მა განაცხადა კომპანია ZeniMax Online Studios-ის შექმნის შესახებ, რომელსაც უხელმძღვანელებდა მეტ ფირორი. 2012 წელს კომპანიამ გააკეთა ანონსი *The Elder Scrolls Online*-ის შექმნაზე, რომელიც გამოსული იქნა 2014 წლის 4 აპრილს.

2007 წლის 30 ოქტომბერს ZeniMax-მა განაცხადა, რომ ევროსამაუწყებლო ჯგუფ ProSiebenSat.1 Media-სთან აძლიერებდა ურთიერთობას. დეკემბერში გაშვებული იქნა ვებ-საიტი SevenGames.com.  ProSiebenSat.1 Media მუშაობს  ZeniMax-თან ერთად ონლაინ თამაშების შემუშავებაზე. ProSiebenSat.1 Media  ფლობს 9%-იან წილს SBS Broadcasting Group-ის ჩათვლით, რომელიც შეიძინა იმავე წელს.

2009 წლის სექტემბერში ZeniMax-მა მოიპოვა უფლებები *Prey*-ის ფრენჩაიზზე.

2009 წლის დეკემბერში კომპანიამ მოიპოვა უფლებები *Rage*-ზე, რომელიც უნდა გამოცემულიყო  Electronic Arts-ის მიერ, თუმცა გამოცემული იქნა ბეთესდას მიერ.

20011 წლის 3 მარტს  ZeniMax-მა გამოაცხადა სამხრეთ კალიფორნიის უნივერსიტეტთან თანამშრომლობის შესახებ.

2014 წელს ZeniMax-მა გაუგზავნა წერილი Facebook-სა და Oculus VR, სადაც ნათქვამი იყო, რომ პროექტ Oculus Rift-არის ZeniMax-ის ინტელექტუალური საკუთრება და  სწორედ ZeniMax-მა შეიმუშავა Oculus-ისთვის სათანადო ტექნოლოგიები და ასევე დასძინა, რომ დაეხმარა პროდუქტი გამხდარიყო სიცოცხლისუნარიანი და მოთხოვნადი ბაზარზე.

2014 წლის 21 მაისს ZeniMax-მა შეიტანა სარჩელი სასამართლოში Oculus VR-ის წინააღმდეგ, ხოლო 2014 წლის 25 ივნისს Oculus-მა საპასუხო სარჩელი შიტანა. იგი აცხადებდა, რომ ZeniMax იბრალდებდა პროდუქტის საკუთრების უფლებას და ასევე აცხადებდა, რომ Zenimax არანაირი წვლილი არ შეუტანია ოკულუსის განვითარებაში.

## შვილობილი კომპანიები
### დეველოპერი სტუდიები
* Bethesda Softworks; დაარსდა 1986 წელს. შეისყიდა 1999 წელს.
**Bethesda Game Studios, დაარსდა 2002 წელს.
***Bethesda Game Studios Austin, დაარსდა 2012 წლის ოქტომბერს როგორც BattleCry Studios. ამჟამინდელი სახელწოდება მიიღო 2018 წელს.
*** Bethesda Game Studios Dallas; დაარსდა 2007 წელს როგორც „Escalation Studios“. შეისყიდა 2017 წელს. ამჟამინდელი სახელი ეწოდა 2018 წელს.
*** Bethesda Game Studios Montreal; დაარსდა 2015 წელს.
*ZeniMax Online Studios, დაარსდა 2007 წელს.
** ZeniMax Online Studios Hungary; დაარსდა 2004 წელს როგორც „Nemesys Games“. შეისყიდა 2022 წელს.
*id Software, შეძენილი იქნა 2009 წლის ივნისს.
**id Software Frankfurt; დაარსდა 2015 წელს.
*Arkane Studios, შეძენილი იქნა 2010 წლის აგვისტოს.
*MachineGames, შეძენილი იქნა 2010 წლის ნოემბერს.
 
### დახურული კომპანიები
*Alpha Dog Games (ჰალიფაქსი, ახალი შოტლანდია, კანადა); დაარსდა 2012 წელს. დაიხურა 2024 წელს.
*e-Nexus Studios (ინტერნეტ გართობა)
*Arkane Studios Austin (ოსტინი, ტეხასი, აშშ); შეისყიდა 2010 წელს. დაიხურა 2024 წელს.
* Mediatech West (ოლიმპია, ვაშინგტონი); დააარსა ბრენტ ერიკსონმა 1992 წელს როგორც „Flashpoint Productions“. 1995 წელს შეიძინა Bethesda Softworks-მა. აგრეთვე მოიხსენიებდნენ როგორც Bethesda West.
*XL Translab (კომპიუტერული გრაფიკა და მულტიმედიური პროდუქცია). 
*Vir2L Studios, შეძენილი 1999 წელს. უმოქმედოა 2010 წლიდან.
*Mud Duck Productions, დაფუძნებული 2002 წელს. უმოქმედოა 2007 წლიდან.
* Roundhouse Studios (მადისონი, უისკონსინი, აშშ); დაარსდა 2019 წელს. 2019 წელს ZeniMax Online Studios-ში გაერთიანდა.
* Visionary Design Technologies

## რესურსები ინტერნეტში
*ოფიციალური საიტი

## სქოლიო
კატეგორია:მერილენდში დაფუძნებული კომპანიები
კატეგორია:როკვილში (მერილენდი) დაფუძნებული კომპანიები
კატეგორია:1999 წელს დაარსებული კომპანიები
კატეგორია:მერილენდში დაფუძნებული კერძო კომპანიები
კატეგორია:Providence Equity Partners-ის კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების გამომცემელი კომპანიები
კატეგორია:ZeniMax Media